  Майя Бывальцева 21-тӥ шуркынмонэ 19 часын Ижкарысь студентъёслэн «Интеграл» центразы «Удмуртия Заряжает» фестивальлэн гала-концертэз ортчоз. Ужрад пыӵал тӥрлык кылдытӥсь Михаил Калашников вордскем дырысен 100 ар тырмонлы сӥземын. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортэ. Ужрадын вить ӧръёсъя устоосэ номеръёсты возьматозы: крезьгур (одӥген кырӟан, кырӟанъя дуэтъёс но ансамбльёс, крезьгуро арбериосын шудон), эктон (туала эктон, калык эктон), театр, оригинальной жанр, видеоролик. Фестивальлэн вожвылъяськоназ Удмуртиысь 17 муниципал кылдытэтъёсысь 211 куриськонъёс вуизы. Йылпумъян люкетаз 28-эз шедизы Гала-концертлы дасяськон улсын фестивальлэн ӧръёсызъя вить мастер-классъёс ортчизы, отчы 100-лэсь трос адями пыриськиз. Таӵе фестиваль Удмуртиын нырысьсэ ортче. Гала-концертын ми возьматомы, кыӵе таланто егитъёс уло асьме элькунамы Максим Файзулин, «Удмуртия Заряжает» фестивалез радъясьКонцертэз учкыны вань мылкыд карисьёс быгато, пыронэз эркын, но азьвыл ик  кулэ.  Тегъёс: Лулчеберет Ижкар егитъёс Удмуртия фестиваль  